ཉིན་ཞིག་སློབ་གྲྭ་གྲོལ་མཚམས་ཕྲུ་གུ་ཞིག་ངུ་བཞིན་རང་ཁྱིམ་ལ་འབྱོར་བ་རེད།ཨ་མ་དེས།ཁྱེད་གང་བྱས་ནས་ངུ་ཡི་ཡོད་དམ།ཞེས་དྲིས་པར།བུ་དེས།ངས་དུག་སྦྲང་ཞིག་བསད་པ་ཡིན་པས་སློབ་གྲྭ་ནས་ཕྱིར་ཕུད་བཏང་བྱུང་བས་ང་ངུ་ཡི་ཡོད།ཅེས་བཤད་པ་རེད།དུག་སྦྲང་བསད་པས་སློབ་གྲྭ་ནས་ཕྱིོར་ཕུད་བྱས་པ་ངས་གོ་མ་མྱོང་།ཁྱེད་རང་དྲང་པོ་ཤོད་མ་གཏོགས།ཞེས་ཨ་མས་དངངས་འཚབ་དང་བཅས་བཤད་པར།བུ་དེས།ང་ཚོའི་སློབ་སྤྱིའི་དབུ་ཡི་སྐྲ་མེད་ས་དེའི་སྟེང་དུ་དྲུག་སྦྲང་ཞིག་བབ་འདུག་པས་ངས་སེམས་ཀྱིས་མ་བཟོད་པར་སློབ་སྤྱིའི་དབུའི་སྟེང་གི་དུག་སྦྲང་དེར་ལག་པ་བཀྱགས་ཏེ་ཤུགས་གང་ཡོད་བརྒྱབ་ནས་བསད་པ་ཡིན་པས།སློབ་སྤྱིས་ང་ལ་ཐུགས་རྗེ་ཆེ་གསུང་རྒྱུའི་ཚབ་ཏུ་ང་སང་ཉིན་ནས་བཟུང་སློབ་གྲྭར་ཡོང་མི་དགོས་ཞེས་གསུངས་བྱུང་།ཞེས་བཤད་པ་རེད།